kardosdrur/scandi-wiki huggingface dataset:
Napier

Napier (Ahuriri på Māori) er en kystby på New Zealand beliggende på Nordøen i området Hawke's Bay ud til Stillehavet. Indbyggertallet er ca. 58.100 (juni 2009)

Napier er speciel fordi den og nabobyen Hastings blev jævnet med jorden af et jordskælv i 1931.

Det nye Napier blev derefter opbygget i den på den tid populære Art Deco stil. Dette har gjort Napier til en stor turistby.

Venskabsbyer 
  Lianyungang, Kina 
  Tomakomai, Japan 
  Victoria, Canada 

Byer i New Zealand
Fårekyllinger

Fårekyllinger er en familie af insekter tilhørende gruppen græshopper. Der findes over 900 arter.

I Danmark har markfårekyllingen tidligere fandtes på Bornholm, men regnes nu for uddød i landet. Husfårekyllingen er ikke naturligt hjemmehørende i Danmark, men er indslæbt og yngler indendørs i opvarmede rum. Den er kendt i Danmark siden slutningen af 1500-tallet.

Det dansk navn kommer af "fár" som er oldnordisk for "fare" og kylling som henviser til at fårekyllinger lyder som små kyllinger.

Referencer

Eksterne henvisninger
Ferdinand von Hochstetter

Christian Gottlob Ferdinand Ritter von Hochstetter, (30. april 1829 i Esslingen am Neckar – 18 juli 1884 i Wien), var en tysk-østrigsk geolog og naturforsker.

Hochstetter fik sin doktorgrad i 1852 og ledte 1853-54 den geologiske undersøgelse af Böhmerwald samt 1855-56 af Erzgebirge og nærliggende bjerge i Böhmen, hvorefter han i 1856 blev docent ved universitetet i Wien. År 1857 indskibede han sig for at deltage i fregatten "Novaras" verdensomsejling, men afbrød ekspeditionen på New Zealand, hvor han undersøgte mineraler, vulkaner og de varme kilder. År 1860 overtog han et professorat i mineralogi og geologi ved det polytekniske institut i Wien, 1874 udnævntes han til hofråd, 1876 til intendant for det naturhistoriske hofmuseum, overtog 1877 varetagelsen af hofmineraliekabinettet og den antropologisk-etnografiske hofsamling. Årene 1866-82 var han præsident for det Geografiske selskab i Wien. År 1881 trak han sig tilbage fra sine embeder.

Bibliografi i udvalg 
 Neu-Seeland (1863)
 Topographisch-geologischer Atlas von Neu-Seeland (1863)
 Geologie von Neu-Seeland (1864)
 Paläontologie von Neu-Seeland (1864)
 Geologische Beobachtungen auf der Novara-Reise 1857-59 (1866) 
 Geologie des östlischen Theils der europäischen Türkei (1870)
 Ueber den Ural (1873)
 Geologische Bilder der Vorwelt und der Jetztwelt (1873)
 Die Erde nach ihrer Zusammensetzung, ihrem Bau und ihrer Bildung (1875; tredje upplagan 1880)
 Asien, seine Zukunftsbahnen und seine Kohlenschätze (1876)
 Leitfaden der Mineralogie und Geologie (1876; 19:e upplagan utgiven av F. Toula och A. Bisching, 1906)

Eksterne kilder/henvisninger 

 Ferdinand von Hochstetter i Nordisk familjebok  på projekt Runeberg

Geologer fra Tyskland
Riddere fra Østrig
Fredric March

Fredric March, egentlig Ernest Frederick McIntyre Bickel, (født 31. august 1897 i Racine, Wisconsin, USA, død 14. august 1975 i Los Angeles, Californien, USA) var en amerikansk skuespiller.

Han var en af 1930- og 1940'ernes mest populære Hollywood-skuespillere. Han debuterede på scene og film i 1920. Efter at lydfilmen var indført gjorde han sig bemærket i en serie romanfilmatiseringer, som titelrollen i Rouben Mamoulians version af Dr. Jekyll and Mr. Hyde (Dr. Jekyll og Mr. Hyde, 1931; Oscar-pris), Jean Valjean i Les Misérables (De elendige, 1935), Vronskij i Anna Karenina (1935) og titelrollen i Anthony Adverse (1936). Han var også et populært midtpunkt i film som Design for Living (At elske, 1933), A Star is Born (Hollywood bag kulisserne, 1937) og Nothing Sacred (En pige på sjov, 1937). For rollen i The Best Years of Our Lives (De bedste år, 1946) vandt han en ny Oscar. Han spillede Willy Loman i filmversionen af Death of a Salesman (En sælgers død, 1951), og lavede fine præstationer i The Desperate Hours (Desperate timer, 1955) og Inherit the Wind (Solen stod stille, 1960). Parallelt med filmen havde han en betydelig Broadway-karriere og triumferede bl.a. i Eugene O'Neills Lang dags rejse mod nat i 1957.

Han har fået en stjerne på Hollywood Walk of Fame.

Eksterne henvisninger 

 
 

Skuespillere fra Wisconsin
Amerikanere i 1800-tallet
Amerikanere i 1900-tallet
Oscar for bedste mandlige hovedrolle
Hollywood Walk of Fame
Olympiaworld Innsbruck

Olympiaworld Innsbruck er et indendørs stadion, beliggenede i Innsbruck, Østrig, tidligere var stadionet kendt som Olympiahalle Innsbruck. Det blev bygget i 1963, og har plads til 7.212 mennesker ved ishockey-kampe, og 15.000 pladser til håndboldkampe. På stadionet blev der spillet Vinter-OL 1964 og Vinter-OL 1976 i Ishockey.

Stadionet bliver også brugt i løbet af EM i håndbold 2010.

Eksterne henvisninger 
 Stadionets hjemmeside

Indendørs idrætsanlæg i Østrig
Bygninger, konstruktioner og anlæg i Tyrol (delstat)
Etableret i 1963
Stadthalle Graz

Stadthalle Graz er en indendørs arena, beliggende i Graz, Østrig, bygget mellem 2000 og 2002. Hallen er den største arrangement hal i Østrig.

Eksterne henvisninger 
 Hjemmeside

Etableret i 2002
Indendørs idrætsanlæg i Østrig
Mysunde jættestue

Mysunde jættestue ligger cirka 100 meter syd for byen Mysunde på halvøen Svans i Sydslesvig. Jættestuen ligger på samme sted som mindestenen for de tyske faldne fra Slaget ved Mysunde.

I 1842 blev den sydlige del af højen sløjfet og gravkammeret blev tømt. Rundhøjen havde oprindelig en diameter på cirka 30 til 35 meter og og en højde på mindst tre meter. Gangen ind til jættestuens kammer er cirka 0,8 meter bred og havde 1842 formentlig en længe på syv meter.

Kammeret bestod af elleve bæresten, der bar fire dæksten og hvor imellem der var udfyldt med en tørmur af mindre stenflager. Kammeret, der er orienteret øst-vest, havde en længe på 5,25 meter. Bredden varierer mellem 2,2 meter ved den vestlige smalside og 1,68 meter ved den østlige smalside. Højden er på cirka 1,3 meter. Dets grundplan er trapez-agtig. Gulvet i kammeret har været brolagt med flade håndstore sten, herover lå et fint lag af brændt knust flint og brændt ler. I kammerets vestlige del fandt arkæologerne i 1842 en lerkrukke. I 1962 fandtes der ravperler og smalle flintklinger. I kammerets østlige del fandtes skeletrester.

Litteratur 
 Jutta Roß: Megalithgräber in Schleswig-Holstein, Hamborg 1992.

Eksterne links 

Stenalderstensætninger i Sydslesvig
Svans
Den Sidste Tempelridder

Den Sidste Tempelridder er en roman af den libanesiske forfatter Raymond Khoury, som udkom i 2005. Bogen var på New York Times Bestseller list i 22 måneder. I 2012 havde den solgt over 5 millioner eksemplarer på verdensplan.

Forhistorie 
I året AD 1291, efter faldet af Akko, Jerusalems latinske kongerige til saracenerne, måtte en lille gruppe af Tempelriddere forlade byen med et lille skrin. Deres skib, Tempelfalken, blev beskadiget efter en storm på havet og sank. En af ridderne var dødeligt såret, men dør på land efter at have skjult en lille læderpung under en gravsten. Han beordrede den resterende del af skibets mandskab til at levere et krypteret brev til lederen af Tempelherrerne.

Den sidste overlevende ridder nåede Paris i 1314, lige i tide til at se Stormesteren blive brændt på bålet efter at have nægtet at afsløre placeringen af Tempelriddernes skat. Den sidste Ridder forpligtede sig selv til at bevare legenden om Tempelriddernes trussel mod den romersk-katolske kirke.

Referencer 

Litteratur i 2005
Romaner
Intersport Arena

Intersport Arena er en indendørs sports arena beliggende i Linz, Østrig. Der er plads til 6.000 personer ved tennis, håndbold, og fodbold og 2.500 ved atletik.

Eksterne henvisninger 
 Stadionets hjemmeside

Indendørs idrætsanlæg i Østrig
Gjesing

Gjesing har flere betydninger:
 Gjesing (Esbjerg) – en bebyggelse og et ejerlav i Gjesing Sogn, Esbjerg Kommune
 Gjesing (Fruering Sogn) – en bebyggelse og et ejerlav i Fruering Sogn, Skanderborg Kommune
 Gjesing (Norddjurs Kommune) – et sogn i Gjesing Sogn, Norddjurs Kommune

Steder
 Gjesing Sogn – flertydig artikel
 Gjesing Station – en jernbanestation i Esbjerg.

Personer med efternavnet Gjesing
 Astrid Gjesing – en dansk digter og billedkunstner
 Jens Gjesing – en dansk fodboldspiller
 Jens Christian Gjesing en dansk politiker.
John Silver

John Silver er et svensk tobaksmærke, der blev lanceret i 1947. Cigaretten var den første American blend-cigaret i Sverige, og den blev opkaldt efter den fiktive pirat Long John Silver fra bogen Skatteøen. Senere blev sortimentet udvidet med filtercigaretter og rulletobak. Tobaksblandingen er af Virginia- og Burleytobak.

Varianter

Referencer 

Cigaretmærker
Etableret i 1947
Fremstillingsvirksomheder fra Sverige
Damtorp

Damtorp (dansk) eller Damendorf (tysk) er en landsby og kommune i det nordlige Tyskland, beliggende i Amt Hüttener Berge under Rendsborg-Egernførde kreds. Rendsborg-Egernførde kreds ligger i delstaten Slesvig-Holsten. Damtorp er beliggende cirka 8 kilometer sydvest for Egernførde i Hytten Bjerge. Sydvest for byen løber motorvejen Bundesautobahn 7 fra Hamborg til den dansk-tyske grænse. Stednavnet Damtorp dukker første gang op i skriftlige kilder i 1518.

Damtorpmanden 

I 1900 fandt en tørvearbejder under tørvegravning i en dybde på omtrent 3 meter et moselig, som var presset sam­men til kun 1 til 4 cm tykkelse. Moseliget lå på ven­stre side med hovedet hvilende på venstre arm. Den bestod kun af hud og hår, knoglerne var ikke bevaret.

Manden var dækket af en stor uldkappe. Ved fødderne lå et par lyse flanelsagtige bukser og et par lædersko. Manden var oprindelig 1,74 m høj. Ved hjerteregionen ses en smal åbning. Han blev altså dræbt ved et stik direkte mod hjertet.

Moseligets dødstidspunkt blev ved hjælp af kulstof 14-datering dateret til årene 135 til 335 e.Kr. Damtorpmanden levede altså i jernalderen. Moseliget er nu udstillet på arkæologisk museum på Gottorp Slot i Slesvig.

Byer i Kreis Rendsborg-Egernførde
Moselig
Byer i Slesvig-Holsten
Tortuga

Tortuga (fransk Île de la Tortue) er en caribisk ø ud for den nordvestlige kyst af Haiti. Øen har et areal på cirka 30 km² og har omkring 30.000 indbyggere. Den er bjergrig med sandstrande langs sydkysten.

Historie 
Tortuga blev opdaget i 1494, under Christopher Columbus' anden rejse til den nye verden" Columbus' sømænd kaldte den Tortuga (skildpadde) på grund af dens puklede form.

Tortuga blev oprindelig bosat af nogle få spanske kolonister. I 1625 ankom franske og engelske nybyggere til øen efter egentlig at have planlagt bosætning på den nærliggende ø Hispaniola. De franske og engelske nybyggere  blev i 1629 angrebet af spaniolerne under Don Fadrique de Toledos kommando. Spaniolerne fik magten, befæstede øen og udviste franskmændene og englænderne. Da størstedelen af den spanske hær drog til Hispaniola for at fordrive de franske kolonister der, returnerede franskmændene for at indtage fortet. I 1630 byggede franskmændene fortet Fort de Rocher. Fra 1630 blev Tortuga delt i franske og engelske kolonier, hvilket tillod flere sørøvere at bruge øen som hovedbase for deres virksomhed. I 1633 kom de første slaver fra Afrika for at arbejde ved plantagerne. Den nye brug af slaver varede ikke længe, og slavehandel ophørte i 1636. Slaverne var angiveligt ude af kontrol på øen, og samtidig havde der været uenighed og konflikter mellem de franske og engelske kolonier. Så returnerede spaniolerne og erobrede hurtigt væsentlige landområder, før de drog bort igen. De anså øen som for lille til at være af betydning. Dette gav franske og engelske sørøvere muligheden for at komme tilbage. I 1638 returnerede spaniolerne endnu en gang for at tage øen tilbage og fjerne alle franskmænd og nyankommne hollændere. De okkuperede øen, men blev snart fordrevet igen.

Eksterne henvisninger 

Caribiske øer
Haitis geografi
Modellervoks

Modellervoks er et materiale til at modellere med. Det er lavet af calciumsalte, vaseline, samt fedtsyre og er opfundet af William Harbutt.

Forskellige varemærker tilbyder modellervoks med varierende egenskaber. F.eks. kan cernit eller fimo hærdes ved bagning eller kogning hvilket gør det velegnet til smykker, figurer eller andet pynt. Det er dog mindre holdbart end plast. Hvis cernit eller fimo er blevet hårdt kan det blødgøres igen ved at tilføre vegetabilsk olie eller vaseline, dog kun hvis man endnu ikke har bagt eller kogt det. Læs på pakken, hvor meget det skal bages ved, da det udskiller gasser, der er farlige at indånde, hvis man bager det ved for høj temperatur. Det er ikke velegnet til udendørs pynt, da det ikke kan tåle at blive udsat for vind og vejr.

Se også 
 Voks
 Fimo

Eksterne henvisninger 

 http://www.polymerclaycentral.com/pcc/suefairy.html

Konstruktionslegetøj
Materialer
Vesterskov (Sydslesvig)

Vesterskov (dansk) eller Westerholz (tysk) er en landsby og kommune beliggende ved Flensborg yderfjord i det nordlige Angel i Sydslesvig overfor Broagerland. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Langballe kommunefællesskab (Amt Langballig). I kirkelig henseende hører Vesterskov under Grumtoft Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Geografi 
Kommunen omfatter også bebyggelserne Dollerupskov (Dollerupholz), Grønbjerg (Grünberg), Hørrebjerg (på dansk også Hørupbjerg, Hörreberg), Knøs (Knös), Kikud (Kiekut), Poseby, Spånbro<ref>M . Mørk Hansen og C. L. Nielsen: Kirkelig Statistik over Slesvig Stift, 2. bind, Kjøbenhavn 1864, side 227</ref> (Sponbrück) med den lille Spånså, Søklev el. Søkloft (Seeklüft, oprindelig et teglværk), Undevadskov (Unewattholz) med Havløkke (Hafflücke) og Østerskov (Osterholz), og samarbejder med andre kommuner i Langballe kommunefællesskab (Amt Langballig). Området Søklev er beliggende 4 km øst for Vesterskov by. Kleven er op til 25 m højBerthold Hamer: Topographie der Landschaft Angeln, 2. bind, Husum 1995, side 261

 Historie 
Vesterskov er første gang nævnt 1699 (Grumtoft Sognearkiv). Stednavnet henviser til, at området var den vestlige del af den til Lundsgaard gods hørende skov. Knøs er første gang nævnt 1636 og beskriver en fremspringende, delvis skovklædt bakke. Kragbjerg er første gang nævnt 1758 og er afledt af fuglenavnet krage (oversat til nedertysk Kreih). Stednavnet Hørrebjerg er første gang dokumenteret 1642. Navnet henviser til en forsvunden bebyggelse ved navn Hørup. Søklev er første gang nævnt 1710 og beskriver beliggenheden nær kystskrænten.

Byens vartegn er hollændermøllen Steinadler (på dansk Stenørn'') fra 1876. Frem til 1961 har der ligget flere teglværker i Vesterskov og omegn. I dag er der opført et mindesmærke i form af et tegl-sejl. I 1962 blev på et tidligere teglværksområde opført et sommerhuskvarter ved navn Sonnholm (Solholm).

Billeder

Eksterne henvisninger 

 Slesvignavne stednavneordbog

Noter 

Byer i Angel
Byer i Kreis Slesvig-Flensborg
Byer i Slesvig-Holsten
The Jordanaires

The Jordanaires er en amerikansk sanggruppe, grundlagt 1948 i Springfield, Missouri.

Gruppen er først og fremmest kendt som korsangere og backinggruppe for Elvis Presley, men længe før deres samarbejde med Elvis startede var gruppen dog godt i gang med deres egen karriere. En søndag eftermiddag i 1955 i Memphis optrådte The Jordanaires under et show sammen med bl.a. Eddy Arnold for at reklamere for hans nye TV-serie, "Eddy Arnold Time". De sang gospelsangen "Peace In The Valley", og da showet var slut kom en ung mand om backstage for at hilse på dem. Han var stille og høflig og med massevis af tilbageredt hår og store bakkenbarter. Det var Elvis Presley, på dette tidspunkt næsten ukendt. Elvis' besked til gruppen var, at hvis han for alvor fik gang i karrieren ville han bruge The Jordanaires som sin backinggruppe. På dette tidspunkt var Elvis stadig i stald hos det lille lokale pladeselskab Sun Records.

Den 10. januar 1956 var Elvis i gang med sin første indspilningssession for RCA, som havde købt hans kontrakt. Med sig i studiet havde han sin gamle gruppe The Blue Moon Boys, der foruden ham selv bestod af Scotty Moore, Bill Black og D.J. Fontana. På denne dag blev sangene "I Got A Woman", "Heartbreak Hotel" og "Money Honey" indspillet. Elvis krævede under indspilningerne, at The Jordanaires skulle medvirke på optagelserne, så næste dag ankom Gordon Stoker fra The Jordanaires for at lægge korsang på. På denne dag skrev sangene "I'm Counting On You" og "I Was The One" historie ved at være de første indspilninger, hvor Elvis brugte vokal baggrund. 

Efter endnu en række indspilningssessioner i New York fløj Elvis til Nashville den 14. april 1956 for at indspille "I Want You, I Need You, I Love You". Gordon Stoker var af RCA indkaldt for igen at agere vokal baggrund, og efter optagelserne trak Elvis ham til side og fortalte, at han havde forventet ikke blot ham, men hele The Jordanaires. Først her gik det op for Elvis, at RCA kun havde indkaldt Stoker, og han fik herefter gennemtrumfet, at hele gruppen fremover skulle bruges på hans indspilninger. På næsten samtlige Elvisindspilninger de næste 14 år medvirkede The Jordanaires.

Gruppen var endvidere med som vokalister på en lang række af Elvis Presleys film og TV-shows.

Gruppemedlemmer 
Gruppen har gennem årene haft mange udskiftninger, men består i 2010 af:

 Gordon Stoker (død 27. marts 2013) 
 Curtis Young 
 Louis Nunley 
 Ray Walker

Andet 
The Jordanaires blev indlemmet i Country-musikkens Hall of Fame i 2001.

Referencer

Links 
 Gruppens officielle website

Elvis Presley
Gérard Latortue

Gérard Latortue (født 19. juni 1934 på Gonaïves, død 27. februar 2023) var den 12. premierminister i Haiti fra den 12. marts 2004 til den 9. juni 2006 og embedsmand i FN i mange år.

I 2006 overtog Jacques-Édouard Alexis som Haitis premierminister.

Referencer 

Embedsmænd
Haitis premierministre
Politikere fra Haiti
Vesby

Vesby (dansk) eller Weesby (tysk) er en landsby og kommune beliggende syd for den dansk-tyske grænse på gesten cirka 18 km vest for Flensborg i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Skovlund kommunefællesskab (Amt Schafflund). Kommunen omfatter ud over Vesby også Bøgelhus (Bögelhuus), Bøgelhusmark, Vesbylund (Weesbylund) og Vesbydam (Weesbydamm). I kirkelig henseende hører Vesby under Medelby Sogn. Sognet lå i Kær Herred, Tønder Amt), da Slesvig var dansk indtil 1864.

Vesby er første gang nævnt 1451. Stednavnet kan forklares ved landsbyens beliggenhed vest for sognebyen Medelby. Tilsvarende findes der en Østerby øst for Medelby. På dansk fandtes tidligere også skrivemåden Vestby. Ifølge en anden fortolkning henføres navnet til et sumpområde (oldnordisk veisa, olddansk wesa) (sml. Vesby ved Slien). Bøgelhus er første gang nævnt 1238. Stednavnet kan henføres bøgetræet. Måske kan navnet også henføres Skelbækken, som også kaldes for Bølåen (sml. glda. bækla, oldn. bjagleitr≈skrå, sml. også Bølå og Bølåvej nord for grænsen).

Efter anden verdenskrig kom mange fordrevne fra de tyske østområder til landsbyen. Der berettes om børn i flygtlingslejren, som efter få uger talte flydende dansk.

Eksterne henvisninger 

 Vesby Kommune

Noter 

Byer i Kreis Slesvig-Flensborg
Byer i Slesvig-Holsten
Île de la Gonâve

Île de la Gonâve er en 743 km² stor ø ved Haiti med cirka 80.000 indbyggere, (2003), nordvest for Port-au-Prince. Øen er den største af de af Hispaniolas øer, der ligger ud for fastlandet. Øen omfatter kommunerne Anse-à-Galets og Pointe-à-Raquette.
Øen er overvejende befolket af fiskere og landmænd.

Øen har en længde på ca. 56 km. og en maksimal bredde på 16 km. Den er dermed Hispaniolas største nabo-ø. Øen der for en stor del består af kalksten, er omgivet af rev og store dele af øen er udyrket. Højeste punkt er 778 meter over havoverfladen. Den årlige nedbørsmængde ligger mellem 800 og 1600 mm, hvorved de højere regioner får mest nedbør. Der er en udbredt vandmangel og med haitansk og udenlandsk hjælp, bygges der regnvandsbeholdere, vandsystemer og boring af brønde.

Île de la Gonâve var det sidste tilbagetrækningsområde for den oprindelige befolkning Taínoerne på Haiti, efter at 1503 flygtede fra Hispaniola til øen. Fra dem stammer den nuværende betegnelse for øen, som de gav navnet Guanabo. Senere var øen base for pirater.
1925, mens øen var besat af USA, udnævnte US-sergenten Faustin Wirkus sig selv til konge over øen. Faustino II („le roi blanc de la Gonâve“), blev dog 1929 fordrevet af de haitanske myndigheder. 

Efter at en orkan 1976 ødelagde dele af af det sydlige Haiti, flyttede nogen af de overlevende til Île de la Gonâve og grundlagde de første landsbyer på øen med landbrug. Der er en udbredt vandmangel og med Haitansk og udenlandsk hjælp bygges der regnvandsbeholdere, vandsystemer og boring af brønde.

Øen var engang base for pirater.

Eksterne henvisninger 

Caribiske øer
Haitis geografi
Elmer Lach

Elmer Lach (født 22. januar 1918 - 4. april 2015) var en canadisk ishockeyspiller; han blev den første vinder af Art Ross-Trofæet efter sæsonen 1947-48.

Ishockeyspillere fra Canada
Jean-Claude Duvalier

Jean-Claude Duvalier, kendt som Bébé Doc eller Baby Doc (født 3. juli 1951, død 4. oktober 2014), var Haitis hersker efter sin fars, François Duvaliers død. Han regerede i perioden 1971 – 1986.

Jean-Claude Duvalier var, som sin far, berygtet for sine korrupte styreformer og overgreb mod befolkningen. Han blev tvunget til at træde tilbage og forlade landet den 7. februar 1986, hvorefter han flygtede til Frankrig.
25 år efter d. 16. januar 2011 vendte han tilbage til Haiti på trods af, at den nuværende præsident i 2007 gjorde klart, at Duvalier ville blive retsforfulgt for bestikkelse og mord på haitianere.

Fodnoter 

Haitis præsidenter
Diktatorer
Politikere fra Haiti
Personer fra Port-au-Prince
Ravnholt (Sydslesvig)

Ravnholt (dansk) eller Rabenholz (tysk) er en landsby og kommune beliggende midtvejs mellem Kappel og Gelting i det østlige Angel i Sydslesvig. Administrativt hører Ravnholt under Slesvig-Flensborg kreds i den nordtyske delstat Slesvig-Holsten. Kommunen samarbejder med nabokommunerne i Gelting Bugt kommunefællesskab (Amt Geltinger Bucht). I kirkelig henseende hører Ravnholt under Gelting Sogn. Sognet lå i den danske tid indtil 1864 i Kappel Herred, oprindlig i Ny Herred.

Buskkobbel (Buhskoppel), Hermanshøj (det gamle Smørmose, Hermannshöh), Sillekjær (Sillekjer), Søndermark (Süderfeld), Stensig  (Steensiek), Vestermark (Westerfeld), Østermark (Osterfeld) og godset Prisholt (tysk Priesholz) er beliggende i kommunen.

Ravnholt er første gang nævnt 1462. Stednavnet henføres til ravn og -holt for skov. Kommunevåbnet viser tilsvarende to sorte ravne foran fire bladløse træer. Godset Priholt er første gang nævnt 1462

Eksterne henvisninger

Noter 

Byer i Angel
Byer i Kreis Slesvig-Flensborg
Byer i Slesvig-Holsten